Koko perheen kevättapahtuma Kevät-Alvar tarjoaa kurkistuksia kaupungin tuottamaan ja mahdollistamaan, monipuoliseen toimintaan sekä tutustuttaa Aalto-keskuksen upeisiin tiloihin. Tapahtuman järjestävät Seinäjoen kulttuuri-, nuoriso-, liikunta-, kirjasto- ja museopalvelut, Seinäjoen kansalaisopisto sekä Lastenkulttuurikeskus Louhimo. Seuraava Kevät-Alvar järjestetään lauantaina 5.5.2018.
Koko perheen tapahtuma Aalto-keskuksessa
" Me pohojalaaset oomma sitkiää ja periksiantamatoonta heimoa. Asiat me sanotahan suorahan ja kovalla äänellä notta tyhymempiki tajuaa mitä me tarkootetahan" - Jussi Pöyröö Ainutlaatuinen tilaisuus tutustua pohjalaisuuteen ja itsensä kehumiseen itsensä Jussi Pöyröön ja Make Yli-Sakian opissa. Suosittelemme jokaiselle joka ymmmärtää tai haluaa ymmärtää pohjallisuutta. Perustuu Arttu ja Liisa Seppälän suosittuun sarjakuvaan Pöyrööt. Esitykset ainoastaan keväällä 2018. Viimeinen esitys lauantaina 19.5. klo 18.
Komedia pohjalaisuudesta. Suositut sarjakuvahahmot heräävät henkiin!
Tilan ja tarjoilun vuoksi pyydämme ilmoittautumaan 27.4.2018 mennessä henna.leppinen@syo.fi
Tilaisuus on avoin ja maksuton kaikille aiheesta kiinnostuneille.
Kiina on edelleen Suomen viidenneksi tärkein kauppakumppani. Miten Kiinan markkinoille voi päästä ja millaista on kiinalainen liiketoimintakulttuuri? Tule työpajaan ottamaan selvää Kiinan bisnesmahdollisuuksista! Aiheina mm. Vienti Kiinaan Kiinalainen bisneskulttuuri ja kontaktien luominen Jakelukanavat Portteja Kiinan markkinoille esim. pandat yhteistyön sertifikaattina, talviolympialaiset Pekingissä 2022 Asiantuntijoina Xport Oy:stä Marko Luoma ja Jinyu Ding. Tilaisuus on osa Suomen Yrittäjäopiston ja Etelä-Pohjanmaan liiton toteuttamaa Kanavat auki kansainvälisyyteen -hanketta.
Kurkistus 50-luvulle nuorisokulttuurin aamuun ja tanssilavakulttuurin kultakaudelle. Tuon ajan nuoret löysivät tosirakkauden ja solmivat ikiystävyyden siteet juuri tanssilavoilla. Ikivihreitä iskelmiä: Olavi Virta, Annikki Tähti, Metrotytöt, Bill Haley, Paul Anka, Platters.... Upea puvustus, näyttävät puvut suoraan 50-luvulta. Lavakeikalla mukana: Marko Maunuksela, Liisu Aurasmaa, Esa Ahonen, Maria Pere ja Sari Jokelin. Varmista paikkasi - suuri osa keikoista on loppuunmyyty!
Aino-lavalla soi valikoima vuosikymmenen parhaita kotimaisia ja ulkomaisia iskelmiä ja rokkikappaletia.
Villi 50-luku - Viihdyttävä musiikillinen esitys
Toimittaja ja tunnettu tv-persoona Arman Alizad puhuu yrittäjyydestä ja työnteosta sekä unelmiin uskomisesta ja niiden toteuttamisesta. Lisäksi kuullaan puheenvuoroja yrittäjyydestä ja maahanmuuttajataustaisista yrittäjistä. Tilaisuus on avoin kaikille aiheesta kiinnostuneille.
Ilmoittautuminen nettisivujemme kautta. Muista ilmoittautua ajoissa, jotta varmistat paikkasi kurssille. Mikäli etä pääsekään, muista perua ilmoittautuminen!
Kurssin hinta on 390€ ja se sisältää: - 2 pakkolaukaisuhyppyä. - Alavuden ilmailukerhon jäsenyys - vakuutuksen sekä itselle, että kolmannelle osapuolille vahingoista - Suomen ilmailuliiton jäsenyys ja Ilmailu-lehti - Hyppykaluston käyttöoikeus koko oppilasuran ajalle - Ilmainen jatkokoulutus koko oppilasuran ajalle (maksat vain hypyistäsi)
Alavuden Ilmailukerho järjestää laskuvarjohypyn alkeiskursseja kerran kuukaudessa huhtikuusta syyskuuhun. Koulutuspaikkana toimii Alavuden lentokenttä, Savikonkydöntie 129. Kurssin ensimmäiset 2 päivää (ke ja to klo 17.30-21.00) ovat teoriapainotteisia, kolmas päivä (pe klo 17.30-21.00) tehdään käytännön harjoituksia. Lauantaina pistetään laskuvarjo selkään, istutaan koneeseen ja lähdetään hyppäämään! Sunnuntai on kurssin varapäivä, jos lauantain säät eivät ole suosiollisia hyppäämiselle. Kesäkuun kurssin teoriat pidetään Rengonharjun lentokentällä Etelä-Pohjanmaan Ilmailukerhon tiloissa, itse hypyt tapahtuvat Alavudella. Kurssilla opit kaiken mitä onnistunut laskuvarjohyppy pitää sisällään. Kurssin jälkeen voit jatkaa oppilasuraa kouluttajan ohjeistuksella, kunnes suoritat koehypyn ja saat itsenäisen hyppääjän lisenssin. Kurssin hinta on 390€ ja se sisältää: - 2 pakkolaukaisuhyppyä. - Alavuden ilmailukerhon jäsenyys - vakuutuksen sekä itselle, että kolmannelle osapuolille vahingoista - Suomen ilmailuliiton jäsenyys ja Ilmailu-lehti - Hyppykaluston käyttöoikeus koko oppilasuran ajalle - Ilmainen jatkokoulutus koko oppilasuran ajalle (maksat vain hypyistäsi) Meillä voit maksaa myös Smartum-, TYKY-, Edenred-seteleillä sekä Sporttipassilla. Käy tutustumassa ja ilmoittautumassa osoitteessa www.alavudenilmailukerho.com Lisätietoa saat: - sähköpostilla alavudenik@gmail.coom - puhelimitse 045 121 5767 Tervetuloa Alavuden taivaalle!
Alavuden Lentokenttä, Savikonkydöntie 129, Alavus
Laskuvarjohypyn alkeiskursseja kerran kuukaudessa huhtikuusta syyskuuhun
pääsymaksu 5€ aikuiset, lapset alle 10v. ilmaiseksi
Tule tutustumaan Suomen laajimpaan vanhojen kunnostettujen traktoreiden kokoelmaan vappuna 1.5 klo 10-15. Pääsymaksu 5€ aikuiset, lapset alle 10v. ilmaiseksi. Kahvio. Osoite Keski-Nurmontie 79 Nurmo (Seinäjoki).
Museolla vappuna nähtävillä 150 traktorivanhusta
Museopäivä Etelä-Pohjanmaan Traktorimuseolla
VAPPUKONSERTTI SEINÄJOEN KAUPUNGINORKESTERI Solistit: AILI IKONEN, laulu ja OSMO IKONEN, laulu Mikko Kaakkuriniemi, rummut Mikko Pellinen, basso Mikael Myrskog, koskettimet Tuomo Dahlblom, kitara Perinteinen vappukonsertti vie tänäkin keväänä mukanaan kun Suomen huippuartisteihin lukeutuva sisaruskaksikko Aili ja Osmo Ikonen saapuvat orkesterin vieraiksi. Luvassa on taatusti viihdyttävä ja kutkuttava ilta täynnä tuttuja kappaleita ja leppoisaa meininkiä. Serpentiinit koristeeksi ja konserttiin! Konsertin arvioitu kesto 2h 15 min, sis. väliajan. Tervetuloa!
Seinäjoen kaupunginorkesterin vappukonsertti
Näpin lukuvuosi alkaa olla lopuillaan ja haluamme tuoda taitavien oppilaidemme töitä myös teidän nähtävillenne! Esillä upeita eri ikäisten oppilaiden tekemiä töitä, mitä on lukuvuoden aikana valmistunut. Tervetuloa ihastelemaan!
Käsityö- ja muotoilu koulu Näpin oppilastöiden näyttely
Etelä-Pohjanmaan maakuntamuseon Kivinavettaan avautuva Teatterimuseon kiertonäyttely Unelmien kuteita kiehtoo kaikkia aisteja värikylläisyydellään, äänimaisemallaan sekä kokeiltavilla puvuillaan. Historiallisissa näytelmissä ja oopperoissa käytetyt puvut johdattelevat katsojan toisiin aikakausiin ja paikkoihin. Epookkipuvut johdattavat katsojat unelmoimaan ja samalla ne päästävät katsojan kurkistamaan teatterin illuusion taakse, puvustuksen historiaan. Epookkipuvut ovat aikansa ja tekijöidensä tulkintoja tietystä historiallisesta aikakaudesta. Ne eivät välttämättä ole historiallisesti autenttisia pukuja, vaan ne pyrkivät tavoittamaan esitettävän aikakauden tunnelman. Pukuun kutoutuu paitsi kuvattavan aikakauden, myös esitysajan materiaaleja, valmistustapoja ja kauneusihanteita. Esillä on epookkipukuja 1800-luvun lopulta 2000-luvulle saakka. Näyttelyn pukuja on aikoinaan voinut ihailla niin Ella Erosen, Tea Istan kuin Tauno Palonkin päällä. Näyttelyn on kuratoinut Joanna Weckman Teatterimuseon kokoelman puvuista. Näyttely kertoo myös Seinäjoen teatterihistoriaa. Jouko Turkka ihastutti Romeona Seinäjoella vuonna 1968. Turkka ohjasi Romeon ja Julian Seinäjoen kaupunginteatterille toimiessaan teatterin johtajana vuosina 1966-1968. Tuolloin Seinäjoen kaupunginteatterilla ei vielä ollut omaa rakennusta ja näytelmiä esitettiin eri lavoilla. Turkan ohjaama Romeo ja Julia esitettiin Seinäjoen kauppaoppilaitoksen juhlasalin näyttämöllä. Kivinavetalla on näyttelyn ajan esillä Leena Rintalan suunnittelemia Dance of Vampires musikaalin pukuja. Vampyyrien tanssi -musikaali oli Seinäjoen kaupunginteatterin ohjelmistossa 2011-2012. Seinäjoen kaupunginteatterin pukusuunnittelijoiden pukuihin pääsee tutustumaan samanaikaisesti myös kaupunginteatterin aulan näyttelyssä. Unelmien kuteita -näyttelyn avoimet avajaiset järjestetään 31.1.2018. Museoon on vapaa pääsy koko päivän museon normaalin aukioloajan klo 12-18. Seinäjoen kaupunginteatterin pukusuunnittelija Riikka Aurasmaa tulee avaamaan näyttelyn klo 17. Näyttelyyn on myös lyhyt opastus Aurasmaan avauspuheenvuoron jälkeen. Näyttelyn oheisohjelmaan kuuluvat kaksi maksutonta esitelmää puvustuksesta: Seinäjoen kaupunginteatterin pukusuunnittelijoiden Riikka Aurasmaan ja Leena Rintalan esitelmä teatteripukujen suunnittelusta 14.2. klo 18 sekä näyttelyn kuraattorin, Joanna Weckmanin, esitelmä mustavalkoisissa suomalaisissa elokuvissa käytetyistä puvuista 14.3. klo 18. Tilaisuudet ovat maksuttomia ja molemmat järjestetään Kivinavetassa, Törnäväntie 23. Museo avoinna ke 12-18, to, pe, su 12-16 TERVETULOA!
Teatterimuseon kiertonäyttely Etelä-Pohjanmaan maakuntamuseossa
Miloff Tanssiopisto viettää kansainvälistä tanssin päivää 29.4.2018 Seinäjoen kaupunginteatterissa.
Liput ennakkoon: yksi näytös 20 euroa, yhdistelmä 25 euroa. Lapset alle 10v. ja opiskelijat 12 euroa/yksi näytös. Liput näytöspäivänä: yksi näytös 22 euroa, yhdistelmä 27 euroa. Lapset alle 10v. ja opiskelijat 14 euroa/yksi näytös. Lipunmyynti: (06) 4162600
Miloff Tanssiopisto viettää kansainvälistä tanssin päivää 29.4.2018 Seinäjoen kaupunginteatterissa. Tanssiopiston ihanat ja taitavat oppilaat välittävät meille tanssin iloa upeilla esityksillään. Tervetuloa seuraamaan huikeaa tanssin elämystä! Balettiryhmät klo 13 ja 17. Tanssiryhmät klo 15 ja 19. Miloff Tanssiopisto antaa vilkkaan esiintymistoiminnan kautta lapsille ja nuorille mahdollisuuden kokea tanssi elävänä taidelajina, jotta harrastus näin saisi laajempia ulottuvuuksia. Opisto järjestää vuosittain kevät- ja joulunäytöksen ja oppilaat pääsevät kauden aikana esittämään taitojaan näyttämöllä. Lisätietoja: (06) 4141449 | 050 5014416
Seinäjoen taidehalli esittelee kaksi moniaistista, kävijöitä osallistavaa nykytaidenäyttelyä. Tanssitaiteilija Hanna Korhonen johdattaa näyttelyiden maailmaan kehon, liikkeen ja tanssillisuuden kautta. Osallistuminen ei vaadi tanssitaustaa tai urheilullisuutta – vain avoimen mielen. Tilaisuus sisältyy pääsymaksun hintaan. Kierros kestää noin tunnin. Kuvataiteilija Anna-Lea Kopperin Tunnetila koostuu vanupilvien täyttämästä huoneesta, jossa kävijät voivat ryömiä, rentoutua ja piiloutua täytevanuun ja linnunlauluun. Valkoinen ja pehmeä vanumateriaali tuo pintaan monia tunteita. Ikään katsomatta tilassa voi myös intoutua vaikkapa vanusotaan ja siirtelemään vanuvuoria uusille paikoille. Porin lastenkulttuurikeskuksen ja Porin taidemuseon tuottama Kehona on näyttely, jossa teokset koetaan koko keholla, koskettaen ja tunnustellen. Lähtökohtina ovat olleet teosten kosketeltavuus, moniaistisuus ja eri ikäryhmien huomioiminen. Eri aistit antavat teoksista erilaista tietoa ja laajentavat kokemusta taideteoksesta. Lähtökohtana näyttelyssä on myös eri ihmisten erilainen tapa käyttää aistejaan. Teokset ovat leikitteleviä ja monitasoisia tuntoja herättäviä. Näyttely ääntelee, tuoksuu ja tuntuu.
Tanssitaiteilija Hanna Korhonen johdattaa taiteen maailmaan kehon liikkeen kautta
Tanssillinen näyttelykierros Seinäjoen taidehallilla
Lähihoitaja Ritva on ahkera työntekijä ja sydämellinen työtoveri. Hän on aina valmis auttamaan ja olemaan läsnä, mutta jossain vaiheessa Ritvankin voimat loppuvat ja raja tulee vastaan. Anna Krogeruksen menestysnäytelmän tapahtumat sijoittuvat vanhusten hoitokotiin nyky-Suomessa. Kuin ensimmäistä päivää on meidän aikaamme osuva, inhimillinen komedia. Niin tunnollinen kuin Ritva onkin, kaikki ei suju sääntöjen mukaan. Jokainen päivä tuo mukanaan uusia yllätyksiä. Hoitokoti on kuin risteysasema, joillekuille myös päätepysäkki. Eikä kukaan jaksa ilman toista ihmistä, ei edes sitkeä Ritva.
Näytelmä välittämisestä ja välittämisen vaikeudesta.