50-luvun Lontooseen sijoittuva tarina vähemmän välkystä rikolliskoplasta. Iäkäs leskirouva tarjoaa vuokralle huteran talonsa ullakkohuoneistoa. Kämppä sopii enemmän kuin hyvin suurryöstöä suunnittelevan konnakvintetin tarpeisiin. Kaikki menee putkeen, kunnes rouva pääsee perille miesten todellisista puuhista ja hulvaton pudotuspeli alkaa. Miten vaikeaa vanhan mummelin kolkkaaminen muka voi olla? Oman mausteensa soppaan tuovat sairas papukaija, virttyneet jousisoittimet sekä Juho Lindströmin nerokas lavastus. Rooleissa: Sari Jokelin, Heikki Vainionpää, Esa Ahonen, Pekka Hänninen, Jani Johansson, Jukka Puronlahti ja Jari Jaakonaho
Pääsylippu 20 €, show & dine 39 € (vain ravintolasta)
SHOW & DINE PAKETIT MYYNNISSÄ VAIN HOLY SMOKEN TISKILLÄ! Paketti sisältää ruokailun & lipun. Paketteja myynnissä vain rajoitettu määrä. Osta omasi heti, ettet jää ilman!
Parhaat palat – Jacke Björklundin stand up -ilta
Nelosen Stand Up! -ohjelmasta tutun Jacke Björklundin stand up show
Nelosen Stand Up! -ohjelmasta tuttu Jacke Björklund lähtee viimein odotetulle minikiertueelle lokakuussa ja esiintyy Seinäjoella Holy Smokessa lauantaina 13.10.2018. Syksyn soolokiertue Parhaat palat – stand up -ilta on sekoitus Jacken tykätyimpiä juttuja sekä hauskimpia uusia tarinoita – ja niitähän riittää! Jacke on sitä mieltä, että stand up on parasta, mitä ihminen voi vaatteet päällä tehdä, joten yleisöllä tulee olemaan vähintään yhtä hauskaa. Showtime klo 20.00. Esityksen kesto (sis. tauon) noin 1 h 30 min. Ikäraja 18 vuotta. Ennakkoliput myynnissä osoitteessa www.lippu.fi/jacke-bjorklund. Show & Dine -paketit ravintolasta. Osta omasi heti! www.jack.fi
Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi
Tohvelisankarin Rouva Jurvan Teatterissa
Maria Jotunin huvinäytelmä Tohvelisankarin Rouva Jurvan teatterin syksyssä!
Tänä syksynä tuomme näyttämölle uutta vanhaa Maria Jotunin näytelmän: TOHVELISANKARIN ROUVA. Ohjaajalta lainattua: ”Maria Jotunin näytelmässä TOHVELISANKARIN ROUVA riitelevät raha ja rakkaus. Jotunin klassikko riemastuttaa ja herättää ajatuksia edelleen. Nuo ikiaikaiset teemat koskettavat meitä jokaista, vaikka yhteiskunta ympärillämme on muuttunut. Ihmisen perusvietit eivät muutu! Jotuni kirjoittaa komediaa, mutta Jurvan näyttämöllä ilmaisu menee lähelle farssia! Vakavakin tilanne pyörähtää päälaelleen! Ihminen on raadollisuudessaan ja intohimossaan aika koominen otus! Sodassa ja rakkaudessa kaikki keinot ovat, tunnetusti, luvallisia! Tervetuloa yllättävien käänteiden ja vaihtuvien tilanteiden pyörteisiin!” -Eija-Irmeli Lahti- Ensi-iltamme on 6.10.2018 klo.18.00 Jurvan Teatteritalolla. Liput 20€ / Ryhmätarjous (sisältää väliaika tarjoilun) Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi Esitysaikataulun löydätte: www.jurvanteatteri.fi tai Facebookista: Jurvan Teatteri
Äärellä DJ - Nuermo DJs 12.10.2018 klo 18-21 Juurella pikkusisko järjestää parhaat pirskeet, kun kuppien ja kattiloiden äärellä korvia hellii dj-musiikki. Lokakuisen perjantaipäivän kunniaksi Nuermo DJ's-kollektiivin DJ L-SKI loihtii ympäristöön sopivaa musiikkia ja ilmapiiriä levykäisiltään. Mitä mies aistii ja kanavoi Äärellä Kuppi + Kattilan miljööstä? Tule kuulemaan! Tarjolla tavalliseen tapaan herkullista ruokaa, juomaa ja viihtymistä. Nähdään hyvien makujen ja musiikin Äärellä! Tapahtumaan vapaa pääsy.
Kansanmusiikkiyhtye Kardemimmit konsertoi
Kansanmusiikkiyhtye Kardemimmit konsertoi hotelli-ravintola Almassa osana Suomen Kansanmusiikkiliiton syyskiertuetta
Taideyliopiston Sibelius-Akatemian Seinäjoen yksikkö
Taideyliopiston Sibelius-Akatemian Seinäjoen yksikön syksyn konserttisarja jatkuu kansanmusiikkitunnelmissa, kun konsertoimaan saapuu neljän naisen muodostama Kardemimmit-yhtye. Yhtyeen lokeroita karttava musiikki muodostuu yhdistämällä suomalaiseen, pohjoismaiseen ja eurooppalaiseen perinteeseen aimo annoksen moderneja ja populaareja vaikutteita. Kardemimmien soundi syntyy lumoavasta laulusta yhteenkietoutuvine harmonioineen ja kanteleen ainutlaatuisesta hopeaisesta äänestä, jotka sulautuvat yhdeksi taianomaiseksi kokonaisuudeksi tummempiakaan sävyjä unohtamatta. Yhtye julkaisi viidennen levynsä, Kesäyön valo, helmikuussa 2018. Kesäyön valo vie kuulijan riipaisevan kauniiseen juhannusyöhön, jossa aika on pysähtynyt ja ilmassa on aistittavissa salaperäistä ikiaikaisuutta. unohtamatta. Maija Pokela: kantele, laulu Jutta Rahmel: kantele, laulu Anna Wegelius: kantele, laulu Leeni Wegelius: kantele, laulu
Lempeä draama naisten välisestä, kaiken kestävästä ystävyydestä.
Nyt ensi kertaa suomeksi nähtävä tanskalaisnäytelmä kuvaa sitä, mitä ystävän eteen on valmis tekemään. Susanna on vahva oman tiensä kulkija: menestynyt, hauska, elämässään pitkälle päässyt toimittaja. Eronnut ja lapseton nainen osaa nauttia vapaudestaan, työstään ja rakkaiden ystäviensä seurasta. Mutta edessä on ylittämätön este. Susanna joutuu kohtaamaan oman heikkoutensa sairastuessaan Alzheimerin tautiin vain vähän yli viisikymppisenä. Kun näppäimistö ei enää tottele ja keittiö vaihtelee paikkaa, on ystävien aika tulla hätiin. Rooleissa: Liisu Aurasmaa, Maria Pere, Mari Pöytälaakso ja Mia Vuorela
Äärellä Kuppi+Kattila tarjoaa huippu LIVE -iltoja - tule mukaan nauttimaan parhaasta ruoasta ja tunnelmasta. Torstaina 11.10. esiintyy Marko Haavisto.
Juurella pikkusisko järjestää parhaat pirskeet, kun kuppien ja kattiloiden äärellä korvia hellii live-musiikki. Äärellä LIVE pehmentää arkea tai tuo säpinää viikkoon. Luvassa on hemmottelua kaikille aisteille. Torstaina 11. päivä lokakuuta tapaamme Äärellä Marko Haaviston. Artisti tunnetaan parhaiten Marko Haavisto & Poutahaukat -yhtyeen keulakuvana. Aki Kaurismäen elokuvien myötä laajempaan tietoisuuteen noussut Poutahaukat -yhtye tunnetaan mm. Paha vaanii -hitistään. Soolokeikoilla Marko esittää Poutahaukat -hittejä ja omaa tuotantoaan. Ajoittain settiin saattaa eksyä myös tarkoin valittuja lainapaloja. http://www.markohaavisto.com/ Marko Haavisto esiintyy noin klo 19.00. Tapahtumaan on vapaa pääsy. Nähdään Äärellä! Syksyn muut Äärellä LIVEt: 8.11. Viiniä ja virsiä -ilta 29.11. Antti Autio 13.12. Kauneimmat joululaulut -ilta
Seinäjoen 150-vuotisjuhlassa 11.10. Framilla myös yllätysohjelmaa
Seinäjoen vanhat kunnat täyttävät tänä vuonna 150 vuotta.
Frami B, Sali 2, Tiedekatu 2, 60220 Seinäjoki
Seinäjoen vanhat kunnat täyttävät tänä vuonna 150 vuotta. Kunnallinen itsenäistyminen mahdollistui vuoden 1865 kunnallisasetus. Seinäjoella tätä mahdollisuutta käytettiin vuosina 1867 (Ylistaro) ja 1868 (Seinäjoki, Peräseinäjoki ja Nurmo). Merkkivuotta on muistettu eri tavoin. Esimerkiksi maakuntamuseolla on ollut Facebook-sarja Seinäjoki 150 vuotta. Kaupungin juhlavaltuusto kokoontui elokuussa. Yle juhlistaa Seinäjokea Radio Suomen iltapäivälähetyksin Apila-kirjastosta 8.-10.10.2018. Juhlintaa voi jatkaa vielä loppuvuoden ajan vaikkapa perheen parissa, koulussa tai työpaikalla. Se voi olla menneen muistelua, nykypäivän tallentamista tai viesti tulevaisuuteen. Oman muiston voi jakaa sosiaalisessa mediassa tunnuksella #Seinäjoki150. Seinäjoki 150 vuotta -juhlaa vietetään 11.10.2018 Framilla (Frami B, Sali 2, Tiedekatu 2). Tilaisuus alkaa kahvitarjoilulla klo 17:30, varsinainen ohjelma käynnistyy klo 18. Juhlassa tutkaillaan Seinäjoen menneisyyttä, tätä päivää ja tulevaisuutta. Seinäjoen kaupungin tervehdyksen tuo kaupunginhallituksen puheenjohtaja Pasi Kivisaari. Juhlaesitelmän – Seinäjoki 150 vuotta: nuoren kaupungin identiteetti osana maakunnan, Suomen ja Euroopan historiaa - pitää FT, professori Laura Kolbe. Hänen keskeisimpiin tutkimusalueisiin kuuluu muun muassa kaupunkihistoria. Laura Kolben opetus ja tutkimus liikkuvat kuitenkin laajalla alueella sekä ajallisesti että temaattisesti. Saamme nauttia upeasta ensiesityksestä. Äänisuunnittelija ja muusikko Sami Silén on toteuttanut yhdessä eteläpohjalaisten valokuvaajien kanssa multimediateoksen. Siinä valokuva saa rinnalleen musiikin, joka on sävelletty teoksessa nähtäviä kuvia varten. Tässä taidekokemuksessa taiteenalat kertovat yhteistä tarinaa pohjalaisesta elämänmenosta – erityisesti tänä päivänä. Kurkistamme kuvallisesti myös Seinäjoen kaupunkielämään 1960-luvun lopulla. Yleisradion dokumenttielokuva Seinäjoki – kaupunki lakeudella ensiesitettiin vuonna 1967. Erkki Annalan käsikirjoittamassa ja ohjaamassa ohjelmassa kuvataan Seinäjokea lakeuden maakunnan Etelä-Pohjanmaan kasvavana ja voimakkaasti kehittyvänä keskuksena. Filmi tarjoaa kiintoisaa vertailua nykypäivälle. Lisäksi ohjelmassa on luvassa pienimuotoisia yllätyksiä. Tilaisuuteen on vapaa pääsy. Tervetuloa! Lisätietoja: Susanna Tyrväinen, museotoimenjohtaja, p. 044 7541 653, susanna.tyrvainen@seinajoki.fi
Ilmainen sisäänpääsy Kaikille avoin konsertti
Etelä-Pohjanmaan musiikkiopiston oppilaat esiintyvät. Opettaja Eva Mihov Totevin viulistioppilaat estradilla.
KUDOTUT KUVAT Näyttely tekstiilitaiteilija Ellen Alakannon elämästä ja taiteesta 19.5.—7.10.2018
Etelä-Pohjanmaan museoon avautuva Kudotut kuvat -näyttely esittelee tekstiilitaiteilija Ellen Alakannon (1918—1971) tuotantoa sekä avaa hänen elämänsä vaiheita.
Life and art of textile artist Ellen Alakanto. Exhibition in the Provincial Museum of South Ostrobothnia.
Kivinavetta, Törnäväntie 23, 60200 Seinäjoki
Näyttely on koottu Etelä-Pohjanmaan maakuntamuseon Ellen Alakanto -kokoelmasta ja sitä on täydennetty lainaesinein. Tekstiilitaiteilija Ellen Alakannon syntymästä tulee vuoden 2018 heinäkuussa kuluneeksi sata vuotta. Ellen Alakanto (1918—1971) oli eteläpohjalainen tekstiilitaiteilija, jonka tuotanto oli monipuolista ja idearikasta. Taiteilija hallitsi perinteiset kudontatekniikat erinomaisesti, kehitti uusia kudontatapoja ja toteutti töissään erilaisia materiaalikokeiluja. Etelä-Pohjanmaalla Ellen Alakanto tunnettiin alkuun erityisesti kirkkotekstiilien tekijänä. Hän suunnitteli ja valmisti kirkkotekstiilejä vuodesta 1955 vuoteen 1970. Ellen Alakanto valmisti myös Alvar Aallon suunnittelemat Lakeuden ristin kirkkotekstiilit. Alakanto syntyi Jalasjärvellä, josta perhe muutti Kauhajoelle Alakannon ollessa pieni. Alakanto opiskeli kudontaa Kotiteollisuusopisto Fredrika Wetterhoffin työkoulussa sekä Ateneumissa Taideteollisessa korkeakoulussa. Hän muutti Seinäjoelle vuonna 1957. Seinäjokisille Alakannon koti Rajakatu 40:ssä oli tuttu vähintäänkin lehtikuvista, joissa sen sisustusta esiteltiin. Taiteilija oli muun muassa kutonut olohuoneensa tapetin tuohesta. Kotia kutsuttiin kahvimyllyksi sen ulkomuodon vuoksi. Rakennuksen kellarissa sijaitsi Alakannon lankavärjäämö ja yläkerrassa kutomo. Taidetekstiilien saralla Ellen Alakanto tunnettiin erityisesti kuultokudoksistaan ja sen tekniikan kehittämisestä. Tervetuloa näyttelyyn!
Ellen Alakanto (1918-1971) was a South Ostrobothnian textile artist whose production was varied and rich. She dominated traditional weaving techniques and developed new ways with a variety of material experiments. Welcome to the exhibition!
3€/2€, alle 18-vuotiaat ilmaiseksi Keskiviikkoisin ilmainen sisäänpääsy
Kaisu Häkkänen: Outness, muilla alueilla
Neulanreikäkameralla kuvattuja pigmenttivedoksia
Häkkänen tekee valokuvia ja käyttää työvälineenään neulanreikäkameraa. Häkkänen asuu ja työskentelee tällä hetkellä Ruokolahdella Itä-Suomessa. Kaisu Häkkänen opiskeli kuvataiteilijaksi Academie Minervassa Hollannissa. Häkkänen käsittelee usein ulkopuolisuuden ja reunalla olemisen kokemuksia ja näiden kokemusten vaikutusta ihmisten identiteettiin. Kuvillani haluan esittää kysymyksiä läsnäolosta ja yhteydestä toisiin. Neulanreikäkameralla pitkään valotetun kuvan tapahtumattomuus kertoo luontevasti ulkopuolisuudesta ilman, että minun tarvitsisi tehdä ulkopuolisesta subjektista ulkopuolisuuden objektia. Avoinna ke 11-19, to 11-17, pe 11-16, la-su 12-16
Otamme vastaan ennakkoilmoittautumisia, mutta voit myös vain saapua paikalle. Ilmoittautuminen on sitova ja sen voi perua maksutta viimeistään 2 vuorokautta ennen tapahtumaa. Sen jälkeen peruneilta veloitetaan tuntimaksun hinta kokonaisuudessaan. Ilmoittautua voit puhelimitse asiakaspalveluumme p. 045 265 5645 sen aukioloaikoina, eli arkisin klo 15-19 sekä lisäksi keskiviikkoisin klo 8-12. Voit ilmoittautua myös sähköpostitse seinajoki@ladyline.fi, mutta huomioithan että ilmoittautuminen on sitova vasta vahvistusviestin saadessasi. :) Sähköpostilla ilmoittautuessasi ilmoitathan samalla puhelinnumerosi mahdollista yhteydenottoamme varten. Toivomme jokaiselta henkilökohtaista ilmoittautumista, mutta mikäli ilmoitat samalla ystäväsi, lähetäthän myös hänen sähköpostiosoitteen sekä puhelinnumeron.
Tervetuloa kokemaan ihana Ilmajooga LadyLinelle lauantaina 6.10. ♥
Tervetuloa ihanaan Ilmajoogaan LadyLinelle lauantaina 6.10. klo 11.30 alkaen. ♥ Ilmajoogatunnin kesto on 45 min ja järjestämme päivän aikana yhteensä neljä tuntia. Tunnit ohjataan tasatunnein, klo 12.00, 13.00, 14.00 sekä 15.00. Yhden tunnin hinta on päivän aikana vain 4 €. Maksu paikan päällä ennen tuntia. Meillä käy käteinen, pankki- ja luottokortti sekä liikuntarahat. Huom, hinta on sama myös sopimusasiakkaille näistä ylimääräisistä tunneista. Otamme vastaan ennakkoilmoittautumisia, mutta voit myös vain saapua paikalle. Ilmoittautuminen on sitova ja sen voi perua maksutta viimeistään 2 vuorokautta ennen tapahtumaa. Sen jälkeen peruneilta veloitetaan tuntimaksun hinta kokonaisuudessaan. Ilmoittautua voit puhelimitse asiakaspalveluumme p. 045 265 5645 sen aukioloaikoina, eli arkisin klo 15-19 sekä lisäksi keskiviikkoisin klo 8-12. Voit ilmoittautua myös sähköpostitse seinajoki@ladyline.fi, mutta huomioithan että ilmoittautuminen on sitova vasta vahvistusviestin saadessasi. :) Sähköpostilla ilmoittautuessasi ilmoitathan samalla puhelinnumerosi mahdollista yhteydenottoamme varten. Toivomme jokaiselta henkilökohtaista ilmoittautumista, mutta mikäli ilmoitat samalla ystäväsi, lähetäthän myös hänen sähköpostiosoitteen sekä puhelinnumeron. Päivä on tarkoitettu yksityishenkilöille, ei ryhmille. Ikäraja 15 vuotta. Tule tunnille puhtaissa vaatteissa, mieluiten suihkun jälkeen. - kyynärpäät peittävä paita - polvitaipeiden yli ulottuvat housut - puhtaat sukat Ota pois terävät korut, kellot ja silmälasit sekä varmista, että vaatteissasi ei ole vetoketjuja. Sido pitkät hiukset kiinni. Lämpimästi tervetuloa! ♥
Etelä-Pohjanmaan musiikkiopiston oppilaat esiintyvät. Iltaan teidät saattelevat kitarasävelin opettaja Sam Sieväsen oppilaat.